482 ALBERTI COGNOMINE MAGNI 
aliquo aliorum animalium. Cum igitur a perfectione sen¬ 
suum dicatur et sit animal perfectum, erit liomo perfe¬ 
ctissimum omnium animalium, eo quo dj perfectius et cer- 
8 tius sensus participat. Amplius in organis sensuum et vi¬ 
rium animae participat bomo manum solus inter animalia, 
quae sola est organum organorum et organum intellectus 
operatiui, sicut in praecedentibus istius scientiae determi¬ 
natum est. Nullum autem omnino animalium praeter ho¬ 
minem in corpore suo habet organum organorum: sed po¬ 
tius habent omne organum ad vnum actum tantum: quia 
omnia quadrupedia habent anteriores pedes ad ambulan¬ 
dum tantum , et volatilia bipedia habent anteriora membra 
ad volatum. Homo autem huiusmodi membris superioribus 
non vtitur ad motum, sed potius vniuersaliter in vsu ar¬ 
tis et officii aliorum membrorum. Patet igitur, quod ipse 
participat quaedam organa supra modum participandi om¬ 
nium aliorum animalium; et sic etiam in compositione 
organica corporis perfectior est omnibus corporibus ani- 
g malium et animalibus ipsis. Amplius hoc ipsum ostendit 
figura corporis. Cum enim diametri tres constituant omne 
corpus, perfectius et naturalius erit corpus, quod diame¬ 
trorum mensuram naturalium participat. Diameter autem 
longitudinis mensurat a sursum in deorsum, et in solo 
homine idem est sursum quod est sursum mundi, et idem 
deorsum quod est deorsum mundi. Similiter autem est 
de diametro latitudinis. Solus enim homo inter omnia ani¬ 
malia latum habet corpus secundum mensuram suae quan¬ 
titatis latitudine proportionata : quoniam etsi quidam ver¬ 
mes lati sunt, non habent latitudinem longitudini propor- 
tionatam. Longitudo enim in corpore naturali semper vin¬ 
cere debet latitudinem, si non sit vitium naturae. Qua¬ 
drupedia autem spissiora habent corpora quam lata. Homo 
autem solus diametrum profunditatis minorem habet cae- 
teris diametris. Cum igitur sensus organa ponantur se¬ 
cundum longitudinem descendendo, et motus organa se- 
